stanford-oval/wikipedia huggingface dataset:
מלכי נורת'מבריה

| --- | --- |
 תחום שיפוט:  ממלכת נורת'מבריה
 ייסוד המשרה:  654
 איוש ראשון:  אוסוויו
 איוש אחרון:  אריק הראשון
 תאריך ביטול המשרה:  954
 
רשימת מלכי ברניקיה, דיירה ונורת'מבריה, בספר היסטוריה משנת 1840.
מקורה של ממלכת נורת'מבריה באיחוד של שתי הממלכות האנגליות ברניקיה ודיירה. שתי הממלכות אוחדו על ידי אתלפירת' בשנת 604 לערך.
הממלכה נותרה מאוחדת למעט שתי תקופות:
תקופה קצרה בין השנים 633–634 בעקבות מותו של המלך אדווין בקרב, ובעקבות פלישת קאדוואלון אפ קאדפאן מגווינד. הממלכה שבה להתקיים כממלכה אחת לאחר מותו של קאדוולאון בקרב, בשנת 634.
בין השנים 644–664 נפרדו שתי הממלכות. בשנת 651 הרג אוסוויו, מלך נורת'מבריה את אוסווין, מלך דיירה והושיב במקומו על כס המלכות את אתלוולד, אולם אתלוולד לא היה מלך בובה, כפי שציפה אוסוויו, וכרת ברית עם פנדה מלך ממלכת מרסיה. על פי כתביו של בדה ונרביליס, אתלוולד סייע לפנדה לפלוש לנורת'מבריה, אולם הוא עצמו לא השתתף בקרב וינוואד בו לחם צבא נורת'מבריה בצבא מרסיה הפולש. בעקבות הפסד צבא מרסיה בקרב, איבד אתלוולד את כיסאו, ובנו של אוסוויו, אלקפירת' הומלך בדיירה במקומו, והיה למעשה וסאל של ממלכת נורת'מבריה. בשנת 670 הומלך אלפווין כמלך דיירה, על ידי אחיו, אקגפירת', מלך נורת'מבריה. אקגפירת' היה חסר ילדים, ולכן היה ברור שאלפווין יירש אותו, ולכן שימש התואר "מלך דיירה" כתואר של יורש העצר של ממלכת נורת'מבריה. בעקבות מותו של אלפווין בקרב מול ממלכת מרסיה בשנת 679 שלט אקגפירת' למעשה בשתי הממלכות, ואלה נותרו מאוחדות עד התקופה הויקינגית.
מלכי ברניקיה

| תקופה | שליט | שם ותארים בכתבים היסטוריים | הערות |
| --- | --- | --- | --- |
| 500 לערך | אסה | ESA INGVING CYNING ESA REX BERNICIA CYNING |  |
| 520 לערך | אאופה | EOPPA ESING BERNICIA CYNING EOPPA REX BERNICIA |  |
| 547–559 | אידה | IDA EOPPING BERNICIA CYNING IDA REX BERNICIA |  |
| 559–560 | גלאפה (או קלאפה) | GLAPPA BERNICIA CYNING GLAPPA REX BERNICIA |  |
| 560–568 | אדה | ADDA IDING BERNICIA CYNING ADDA REX BERNICIA |  |
| 568–572 | אתלריק | ÆÞELRIC IDING BERNICIA CYNING ÆÞELRIC REX BERNICIA |  |
| 572–579 | תאודוריק | ÞEODRIC IDING BERNICIA CYNING ÞEODRIC REX BERNICIA |  |
| 579–585 | פירתאוולד | FRIÞVVALD BERNICIA CYNING FRIÞVVALD REX BERNICIA |  |
| 585–593 | הוסה | HVSSA BERNICIA CYNING HVSSA REX BERNICIA |  |
| 593–616 | אתלפירת' | ÆÞELFRIÞ ÆÞELRICING BERNICIA 7 DEIRA CYNING ÆÞELFRIÞ REX BERNICIA ET DEIRA | מלך נורת'מבריה, נהרג בקרב. |
שושלת דיירה
| 616 - 12 או 14 באוקטובר 632 | אדווין | EDVVIN ÆLLING BERNICIA 7 DEIRA CYNING EDVVIN REX BERNICIA ET DEIRA | נהרג בקרב על ידי פנדה, מלך ממלכת מרסיה |
שושלת ברניקיה
| שלהי שנת 632–633 | אינפירת' | EANFRIÞ ÆÞELFRIÞING BERNICIA CYNING EANFRIÞ REX BERNICIA |  |
| 634 - 5 באוגוסט 642 | אוסוולד | OSVVALD ÆÞELFRIÞING BERNICIA 7 DEIRA CYNING OSVVALD REX BERNICIA ET DEIRA | נהרג בקרב על ידי פנדה מלך מרסיה; נחשב לקדוש נוצרי. |
| שלהי שנת 642–654 | אוסוויו | OSVVIO ÆÞELFRIÞING BERNICIA CYNING OSVVIO REX BERNICIA | מלך ממלכת נורת'מבריה המאוחדת |
מלכי דיירה

| תקופה | שליט | שם ותואר בכתבים היסטוריים | הערות |
| --- | --- | --- | --- |
| 559 או 560–589 | אלה | ÆLLA YFFING DEIRA CYNING ÆLLA REX DEIRA |  |
| 589 או 599–604 | אתלריק | ÆÞELRIC DEIRA CYNING ÆÞELRIC REX DEIRA |  |
שושלת ברניקיה
| 593 או 604–616 | אתלפירת' | ÆÞELFERÞ ÆÞELRICING DEIRA CYNING ÆÞELFERÞ REX DEIRA | נהרג בקרב |
שושלת דיירה
| 616 - 12 או 14 באוקטובר 632 | אדווין | EDVVIN ÆLLING BERNICIA 7 DEIRA CYNING EDVVIN REX BERNICIA ET DEIRA | נהרג בקרב על ידי קדוולון אפ קד'פאן, מלך גוויניד' ופנדה מלך מרסיה; נחשב לקדוש נוצרי. |
| שלהי 633 - קיץ 634 | אוסריק | OSRIC ÆLFRICING DEIRA CYNING OSRIC REX DEIRA |  |
| 633 - 5 באוגוסט 642 | אוסוולד | OSVVALD BERNICIA 7 DEIRA CYNING OSVVALD REX BERNICIA ET DEIRA | נהרג בידי פנדה, מלך מרסיה; נחשב לקדוש נוצרי. |
| 642–644 | אוסויו | OSVVIO ÆÞELFRIÞING BERNICIA 7 DEIRA CYNING OSVVIO REX BERNICIA ET DEIRA |  |
| 644–651 | אוסווין | OSVVINE OSRICING DEIRA CYNING OSVVINE REX DEIRA | נרצח |
| קיץ 651 - שלהי 654 או 655 | אתלוולד | ÆÞELVVALD OSVVALDING DEIRA CYNING ÆÞELVVALD REX DEIRA |  |
| 654 - 15 באוגוסט 670 | אוסוויו | OSVVIO ÆÞELFERÞING NORÞANHYMBRA CYNING OSVVIO REX NORÞANHYMBRA | שב לשלוט בממלכה |
| 656–664 | אלכפירת' | ALCHFRIÞ DEIRA CYNING ALCHFRIÞ REX DEIRA |  |
| 670–679 | אלפווין | ÆLFVVINE DEIRA CYNING ÆLFVVINE REX DEIRA |  |
מלכי נורת'מבריה קודם לכיבוש הנורדי

| תקופה | שליט | שם ותואר כפי שמופיע בכתבים היסטוריים | הערות |
| --- | --- | --- | --- |
| 654 - 15 בפברואר 670 | אוסוויו | OSVVIO ÆÞELFRIÞING NORÞANHYMBRA CYNING OSVVIO REX NORÞANHYMBRA | מאחד ממלכות דיירה וברניקיה |
| פברואר 670 - 20 במאי 685 | אקגפירת' | ECGFERÞ OSVVEOING NORÞANHYMBRA CYNING ECGFERÞ REX NORÞANHYMBRA | נהרג בקרב למול הפיקטים |
| מאי 685 - 14 בדצמבר 704 | אלדפירת' | ALDFERÞ OSVVEOING NORÞANHYMBRA CYNING ALDFERÞ REX NORÞANHYMBRA |  |
| שלהי 704 - ראשית 705 | אידוולף | EADVVLF NORÞANHYMBRA CYNING EADVVLF REX NORÞANHYMBRA | תפס את השלטון שלא כדין |
| 705–716 | אוסרד הראשון | OSRED ALDFERÞING NORÞANHYMBRA CYNING OSRED REX NORÞANHYMBRA | נהרג בקרב או נרצח |
| 716–718 | קונרד | COENRED NORÞANHYMBRA CYNING COENRED REX NORÞANHYMBRA |  |
| 718 - 29 במאי 729 | אוסריק | OSRIC ALDFERÞING NORÞANHYMBRA CYNING OSRIC REX NORÞANHYMBRA | אימץ את קאולוולף כיורשו |
| 729–731   731–737 או 738 | קאולוולף | CEOLVVLF NORÞANHYMBRA CYNING CEOLVVLF REX NORÞANHYMBRA | הודח; שב לשלטון כשנה לאחר מכן; ולבסוף ויתר על כיסאו ופרש למנזר; הוכרז כקדוש נוצרי. |
| 737–758 | אידברט | EADBRYHT EATING NORÞANHYMBRA CYNING EADBRYHT REX NORÞANHYMBRA | ויתר על כיסאו ופרש למנזר |
| 758–759 | אוסוולף | OSVVLF NORÞANHYMBRA CYNING OSVVLF REX NORÞANHYMBRA | נרצח על ידי משרתיו. |
| 759–765 | אתלוולד מול | ÆÞELVVALD MOLL NORÞANHYMBRA CYNING ÆÞELVVALD MOLL REX NORÞANHYMBRA | הודח. |
| 765–774 | אלהרד (אלכרד) | EALCHRED NORÞANHYMBRA CYNING EALCHRED REX NORÞANHYMBRA | הודח וגורש לגלות. |
| 774–779 | אתלרד הראשון | ÆÞELRED NORÞANHYMBRA CYNING ÆÞELRED REX NORÞANHYMBRA | הודח. |
| 779 - 23 בספטמבר 788 | אאלפוולד הראשון | ÆLFVVALD NORÞANHYMBRA CYNING ÆLFVVALD REX NORÞANHYMBRA | נרצח. |
| 788–790 | אוסרד השני | OSRED ALCHREDING NORÞANHYMBRA CYNING OSRED REX NORÞANHYMBRA | הודח ונשלח לגלות. |
| 790 - 18 באפריל 796 | אתלרד הראשון | ÆÞELRED NORÞANHYMBRA CYNING ÆÞELRED REX NORÞANHYMBRA | שב לשלוט בממלכה |
| 18 באפריל 796 - 14 במאי 796 | אוסבולד | OSBALD NORÞANHYMBRA CYNING OSBALD REX NORÞANHYMBRA | הודח ונשלח לגלות לאחר שמלך 27 ימים. |
| 14 במאי 796–806 או 808 | אידרוולף | EARDVVLF NORÞANHYMBRA CYNING EARDVVLF REX NORÞANHYMBRA | הודח. |
| 806 או 808–808 או 810 | אאלפוולד השני | ÆLFVVALD NORÞANHYMBRA CYNING ÆLFVVALD REX NORÞANHYMBRA |  |
| 808 לערך - 810 לערך | אירדוולף | EARDVVLF NORÞANHYMBRA CYNING EARDVVLF REX NORÞANHYMBRA | שב לשלוט |
| 810–841 | אינרד | EANRED EARDVVLFING NORÞANHYMBRA CYNING EANRED REX NORÞANHYMBRA |  |
| 840או 841–844 | אתלרד השני | ÆÞELRED EANREDING NORÞANHYMBRA CYNING ÆÞELRED REX NORÞANHYMBRA | הודח. |
| 844 | ראדוולף | RÆDVVLF NORÞANHYMBRA CYNING RÆDVVLF REX NORÞANHYMBRA | השתלט על כסל המלוכה שלא כדין. |
| 844–848 או 849 | אתלרד השני | ÆÞELRED EANREDING NORÞANHYMBRA CYNING ÆÞELRED REX NORÞANHYMBRA | שב לשלטון. |
| 848 או 849–862 או 863 | אוסברט | OSBEORHT NORÞANHYMBRA CYNING OSBEORHT REX NORÞANHYMBRA | הודח. |
| 862 או 863 - 23 במרץ 867 | אלה השני | ÆLLE NORÞANHYMBRA CYNING ÆLLE REX NORÞANHYMBRA | טוען לכתר שתפס את השלטון; נהרג על ידי הויקינגים הדנים. |
| ראשית 867 - 21 במרץ 867 | אוסברט | OSBEORHT NORÞANHYMBRA CYNING OSBEORHT REX NORÞANHYMBRA | נהרג על ידי הויקינגים הדנים. |
מלכי נורת'מבריה בתקופת השלטון הנורדי

| תקופה | שליט | שם ותואר כפי שמופיע בכתבים היסטוריים | הערות |
| --- | --- | --- | --- |
| 867–872 | אקגברט הראשון | ECGBRYHT NORÞANHYMBRA CYNING ECGBRYHT REX NORÞANHYMBRA | שליט בובה מטעם הדנים. |
| 872–876 | ריקסיג | RICSIGE NORÞANHYMBRA CYNING RICSIGE REX NORÞANHYMBRA |  |
| 876–878 לערך | אקגברט השני | ECGBRYHT NORÞANHYMBRA CYNING ECGBRYHT REX NORÞANHYMBRA |  |
| 878–895 | גתפריד מיורק | GUTHFRID NORÞANHYMBRA CYNING GUTHFRID REX NORÞANHYMBRA |  |

| 895 לערך - 905 לערך | סיגפרות'ר |  | מלך לצד קנוטר |

| שלהי המאה התשיעית או ראשית המאה העשירית | קנוטר |  | מלך לצד סיגפרות'ר |

| 900–902 לערך | אתלוולד, מלך ווסקס |  |  |

| נפטר בשנת 910 | אאווילס רגנארסון ואלפדאן השני |  | שני אחים שמלכו יחד. |

| נפטר בשנת 913 | אידוולף השני |  |  |

| 913–918 | אילדרד |  | ייתכן שהמשיך לשלוט בחלק מצפון הממלכה עד שנת 923. |

| 918–921 | ראגנאל אואה אימייר |  |  |

| 921–927 | סיגטריג קאוך |  |  |

| 927–939 | אתלסטאן, מלך אנגליה |  | מלך ממלכת אנגליה. |

| 939–941 | אולאף השלישי |  |  |

| 941–943 או 944 | אולאף קוואראן |  |  |

| 943–944 | ראגנאל מק גופרייד |  | ייתכן שמלך לצד קודמו. |

| 944 לערך - 946 לערך | אדמונד הראשון |  | מלך ממלכת אנגליה. |

| 947 לערך - 948 לערך | אריק "גרזן הדם" |  |  |

| 949–952 | אולאף קוואראן |  | שב לשלוט |

| 952–954 | אינטרגנום |  | אנגליה טוענת לשליטה בנורת'מבריה ומנסה לבסס את שלטונה בממלכה. |

בשנת 954 הפכה ממלכת נורת'מברלנד לחלק מממלכת אנגליה.
ראו גם

רוזן יורק
רוזן נורת'מבריה
רוזן נורת'מברלנד
| מלכי אנגליה ומלכי הממלכה המאוחדת |
| --- | --- | --- |
| ההפטרכיה (שבע הממלכות) | ההפטרכיה (שבע הממלכות) |  |
| מלכי שבע הממלכות | מזרח אנגליה • אסקס • קנט • מרסיה • נורת'מבריה • סאסקס • וסקס |  |
| ממלכת אנגליה | ממלכת אנגליה |  |
| בית וסקס | אגברט • אתלוולף • אתלבאלד • אתלברט • אתלרד הראשון • אלפרד • אדוארד הראשון • אלפווארד • אתלסטאן • אדמונד הראשון • אדרד • אדווי • אדגר • אדוארד השני • אתלרד השני • סוון (מדנמרק) • אתלרד השני • אדמונד השני • קנוט (מדנמרק) • הרולד הראשון (מדנמרק) • הארדיקאנוט (מדנמרק) • אדוארד השלישי • הרולד השני • אדגר אתלינג |  |
| המלכים הנורמנים | ויליאם הראשון • ויליאם השני • הנרי הראשון • מתילדה • סטפן |  |
| בית פלנטג'נט | הנרי השני • ריצ'רד הראשון ("לב הארי") • ג'ון • הנרי השלישי • אדוארד הראשון • אדוארד השני • אדוארד השלישי • ריצ'רד השני |  |
| בית לנקסטר | הנרי הרביעי • הנרי החמישי • הנרי השישי |  |
| בית יורק | אדוארד הרביעי • אדוארד החמישי • ריצ'רד השלישי |  |
| בית טיודור | הנרי השביעי • הנרי השמיני • אדוארד השישי • ג'יין גריי • מרי הראשונה • אליזבת הראשונה |  |
| בית סטיוארט | ג'יימס הראשון • צ'ארלס הראשון • צ'ארלס השני • ג'יימס השני • מרי השנייה וויליאם השלישי (בית אוראנז'-סטיוארט) • אן |  |
| הממלכה המאוחדת | הממלכה המאוחדת |  |
| בית הנובר | ג'ורג' הראשון • ג'ורג' השני • ג'ורג' השלישי • ג'ורג' הרביעי • ויליאם הרביעי • ויקטוריה |  |
| בית סקסה-קובורג-גותה | אדוארד השביעי • ג'ורג' החמישי |  |
| בית וינדזור | ג'ורג' החמישי • אדוארד השמיני • ג'ורג' השישי • אליזבת השנייה • צ'ארלס השלישי |  |
מערבנות

מערבנות או אוֹקְסִידֶנְטָלִיזְם היא אסכולה בה מתוארת באופן סטריאוטיפי תרבות המערב בעיקר זו של העת החדשה בידי הוגי דעות שאינם מערביים. האסכולה אומצה ונפוצה באסלאם הפוליטי הנאו סלפי כתגובה לגישת האוריינטליזם.
עיקרי התפישה

התפישה נולדה מתוך שלילת האוריינטליזם ומתבססת על דה-הומניזציה של העולם המערבי תוך שימוש בסטריאוטיפים במסגרתם הוא מתואר כיישות אחת, ובני התרבות המערבית כשכלתנים, נטולי רוחניות ורגש, הפועלים אך ורק על פי אמות מידה כמיתות ותועלתניות. היא מתבססת בחלקה על תפישות עולם שהתפתחו בעולם המערבי עצמו כגון בפאשיזם, בנאציזם ובקומוניזם וכן על תפישות שהתפתחו במזרח הרחוק כגון בפולחן ההקרבה של הקמיקזה ובחלק ממשנת המאואיזם ובאות להדגיש בין השאר, את ההבדלים בין בן המערב הנהנתן והתועלתן לבין בן המזרח האידיאליסט המוכן להקריב אפילו את חייו למען מטרה נעלה.
בעוד שאדוארד סעיד התמקד בשלילת האוריינטליזם, מתמקדת אסכולה זו בחקר התרבות המערבית מנקודת מבטו של "הלא מערבי". הגישה ממצבת את העולם המערבי כאויבן של הציוויליזציות המזרחיות, תוך קביעה שהוא שולט בהן באמצעות שלוחיו במדינות השונות. תפישת האוקסידנטליזם קנתה לה אחיזה באסלאם הפוליטי הנאו סלפי של שלהי המאה ה-20 וראשית המאה ה-21.
באסלאם הפוליטי מציינת השקפה זו את העיר המערבית כמקום מנוון, מושחת ומנוכר, המהווה כר גידול לבן התרבות המערבית, שהוא למעשה טפיל תועלתן, בדרך כלל בורגני וללא כל זיקה ושרשים למקום מגוריו. במסגרת גישה זו מוצגים היהודים המתגוררים בעיר המערבית כסטריאוטיפ לאדם הטפילי ותלוש השורשים. בדומה לתפישה הסלפית הבסיסית, מכונה גם בגישה זו תרבות המערב "הג'אהיליה החדשה", היא מומשלת לתרבויות הנבערות, הברבריות ועובדות האלילים שקדמו לצמיחת האסלאם וכמו אותן תרבויות, יש להילחם בה ודינה להיכחד.
מקורות והתפתחות הגישה בהגות

את אבני היסוד של התפישה ניתן לאתר הן בהגות המערב אירופית והן בזו של המזרח הרחוק. לדוגמה, הפילוסוף היפני קייג'י נישיטאני (1900-1990) טען בהגותו כי התהליכים שעברו על אירופה המערבית החל מהרנסאנס ועד עידן הנאורות הובילו להרס התרבות הרוחנית האירופית. הפילוסוף הגרמני מרטין היידגר תקף בכתביו את תהליך ה"אמריקניזציה" העובר על אירופה ומשנה את צביונה וההיסטוריון הגרמני ארתור מולר ואן דן ברוק (1876-1925), כינה את התהליך אמריקניזם וציין כי הוא יהפוך את החברה האירופית לממוכנת ויעילה הרבה יותר. עוד ציין כי אין להתייחס למושג אמריקניזם בהיבט הגאוגרפי אלא האידאולוגי בלבד.
לשימוש בן ימינו בהשקפה המערבנית מספר פנים המותאמות למרחב הגאוגרפי והפוליטי, או האידאולוגי-דתי של ההוגים העושים בה שימוש.
הסופרת הסינית צ'ן שיאומי מתארת את ניצני מעברה של סין ממאואיזם לקפיטליזם, בעשור השנים שלאחר תקופת שלטונו של מאו דזה-דונג ומציינת כאוקסידנטליזם את אימוץ הסממנים המערביים בחברה ובכלכלה הסיניות. שיאומי מציינת כי למערבנות גם פנים חיוביות מסוימות, בכך שאיפשרה ניצני ליברליזציה בהגות, בחברה ובכלכלה הסיניות, אשר חלקן באו לידי ביטוי במהלך ובעיקר לאחר תום שלטונו של דנג שיאופינג.
את הגישה הלעומתית הבסיסית בהקשר האסלאמי טבע אדוארד סעיד בספרו אוריינטליזם, כאשר בידל בין ערכי המזרח – אוריינט לערכי תרבות המערב – אוקסידנט. סעיד מתח ביקורת נוקבת על המזרחנות ובמיוחד על חקר העולם הערבי בעיניים מערביות, שנולד לשיטתו כהמשך ישיר לקולוניאליזם. עוד ציין סעיד בספרו שחלק מבני המזרח אימצו את נקודת ההשקפה המערבית עליהם. עם זאת, שלל סעיד בהמשך את האוקסידנטליזם כגישה מחקרית לגיטימית של העולם המערבי. הוגה הדעות הסורי צאדק ג'לאל אל עט'ם כינה את האוקסידנטליזם "אוריינטליזם במהופך". הפילוסוף המצרי פרופסור חסן חנפי אשר נמנה עם קבוצת אינטלקטואלים מוסלמים אנטי מערביים המתנגדים גם לגלובליזציה ובין חבריה נמנה גמאל אל-בנא, קרא בכתביו לגישה אל-אִסְתִעְ'רַאבּ. חנפי טען כי תחיית התרבות הערבית תבוא רק על ידי הכחדת ההגות המערבית המפריעה לתחייה זו. חנפי הוסיף וציין כי על הערבים ללמוד ולהכיר את תרבות המערב רק כדי להיזהר מהשפעותיה ההרסניות.
ראו גם

מזרחנות
אוריינטליזם
התנגשות הציוויליזציות
פוסטקולוניאליזם
לקריאה נוספת

עתליה זילבר, אדוארד סעיד, מרכז חיים הרצוג לחקר המזרח התיכון והדיפלומטיה, הוצאת עם עובד, 2000.
James G. Carrier,‏ Occidentalism: images of the West, הוצאת אוניברסיטת אוקספורד, 1995, באתר גוגל ספרים (באנגלית).
Xiaomei Chen,‏ ‏Occidentalism: a theory of counter-discourse in post-Mao China, ‏Rowman & Littlefield, 2002, באתר גוגל ספרים.
הערות שוליים

1 2  Ronald John Johnston,‏ ‏The dictionary of human geography, הוצאת John Wiley & Sons,‏ 2000, באתר גוגל ספרים (באנגלית).
1 2 3  אבישי מרגלית, אוקסידנטליזם – המערב בעיני אויביו, מתוך: "בכור המהפכה", הרצאות זיכרון לאהרן קציר, באתר אוניברסיטת תל אביב, 3 ביוני 2004.
↑  חנה הרציג, תורת הספרות והתרבות אסכולות בנות זמננו: צעדים נוספים, הוצאת האוניברסיטה הפתוחה, 2004, באתר גוגל ספרים.
↑  Ian Buruma, Avishai Margalit, Occidentalism: the West in the eyes of its enemies, הוצאת Penguin, 2004, עמודים 6-8, באתר גוגל ספרים (באנגלית).
↑  יוסף סופר, מחשבות על התגובה הערבית לאוריינטליזם: ריאיון עם החוקר הלבנוני ד"ר נדים נג'די, רוח מזרחית, 2006, עמוד 40.
| --- | --- |
בקרת זהויות :  GND: 1093624795
מלכי ממלכת ארצות השפלה

שלט האצולה המלכותי של מלכי ממלכת ארצות השפלה, בגרסה המשמשת מאז 1907.
זוהי רשימת מלכי ממלכת ארצות השפלה (בהולנדית: Koningen der Nederlanden). הרשימה כוללת סטאדהאודרים מבית אוראניה-נסאו מאז 1556, אך הסטאדהאודרים נבחרו למשרה, והיו משרתי ציבור וגנרלים של הרפובליקה ההולנדית, ולכן לא ניתן להתייחס אליהם כאל מלכים. החל מווילם הרביעי, נסיך אורנז', החל קו ישיר של יורשים זכרים שהוביל למי שהפכו ברבות הימים למלכי ממלכת ארצות השפלה כשזו הוקמה ב-1813 (בתחילה כנסיכות ריבונית, ולאחר מכן, ב-1815, כממלכה).
שורשי המלוכה של ארצות השפלה מתחילים ב-1559, עם מינויו של וילם הראשון בידי פליפה השני, מלך ספרד, לתפקיד הסטאדהאודר של מחוזות הולנד, זיילנד ואוטרכט. וילם הודח מתפקידו, והפך למנהיג המרד ההולנדי. כתוצאה מכך, מינה הפרלמנט של הולנד את וילם הראשון ב-1572 לסטאדהאודר של שני המחוזות המורדים, הולנד וזיילנד. ב-26 ביולי 1581, במהלך המרד ההולנדי, הכריזו רוב המחוזות ההולנדיים על עצמאותם, בעזרת חקיקה מתאימה(אנ') בהאג, שאישרה את החלטת הפרלמנט. תפקידו הייצוגי של הסטאדהאודר כמי שמייצג את השליט התייתר באזורי המרד הצפוניים, מאחר שהתפקיד של שליט פיאודלי לא היה קיים עוד, אך התפקיד עצמו נותר על כנו במחוזות שהתאחדו לישות שנקראה רפובליקת שבע ארצות השפלה המאוחדות. כל הסטאדהאודרים אחרי וילם הראשון היו מצאצאיו, או מצאצאי אחיו, שהיו גם צאצאי נכדתו, אלברטינה אגנס, רוזנת נסאו.
ב-1795 השתלטה הרפובליקה הצרפתית על הרפובליקה ההולנדית, והחליפה אותה ברפובליקה הבטאווית. ב-1806 ביטל הקיסר נפוליאון בונפרטה את הרפובליקה החדשה, ומינה את אחיו כמלך הולנד, אך ב-1810 פלש לארצות השפלה וסיפח אותן לצרפת. ב-1813 הצליחו הכוחות המאוחדים של ארצות השפלה לדחוק את הצרפתים אל מחוץ לארצם. אנשי המדינה קראו לוילם פרדריק, בנו של הסטאדהאודר האחרון, כדי לעמוד בראש הממשלה החדשה, והכתירו אותו בתואר "הנסיך הריבון". ב-1815 הכריז הנסיך על ארצות השפלה כעל ממלכה, והכתיר את עצמו כמלך וילם הראשון. מעט לאחר מכן סופחו לממלכה גם ארצות השפלה הדרומיות (בלגיה ולוקסמבורג של ימינו).
סטאדהאודרים > סטאדהאודרים מבית אוראניה-נסאו

| שם (תקופת חיים) | דיוקן | שלט אצולה | תחילת מלוכה | סיום מלוכה | חזקה למלכות |
| --- | --- | --- | --- | --- | --- |
| וילם הראשון (1533–1584) |  |  בית אוראניה-נסאו | 26 ביולי 1581 | 10 ביולי 1584 | סטאדהאודר, בנם של וילהלם הראשון ושל יוליאנה משטולברג |
| מאוריץ (1567–1625) |  |  בית אוראניה-נסאו | 14 בנובמבר 1585 | 23 באפריל 1625 | סטאדהאודר, בנם של וילם הראשון ושל אנה מסקסוניה |
| פרדריק הנדריק (1584–1647) |  |  בית אוראניה-נסאו | 23 באפריל 1625 | 14 במרץ 1647 | סטאדהאודר, בנם של וילם הראשון ושל לואיז דה קוליני |
| וילם השני (1626–1650) |  |  בית אוראניה-נסאו | 14 במרץ 1647 | 6 בנובמבר 1650 | סטאדהאודר, בנם של פרדריק הנדריק ושל אמליה מזולמס-בראונפלס |
| וילם השלישי (1650–1702) |  |  בית אוראניה-נסאו | 4 ביולי 1672 | 8 במרץ 1702 | סטאדהאודר, בנם של וילם השני ושל מרי הנרייטה, הנסיכה המלכותית, מלך גם על אנגליה, אירלנד וסקוטלנד |
| וילם הרביעי (1711–1751) |  |  בית אוראניה-נסאו | 4 במאי 1747 | 22 באוקטובר 1751 | הראשון לרשת את תואר הסטאדהאודר של ארצות השפלה המאוחדות באופן רשמי. בנם של יוהאן וילם פריסו ושל מריה לואיזה, רוזנת הסן-קאסל |
| וילם החמישי (1748–1806) |  |  בית אוראניה-נסאו | 22 באוקטובר 1751 | 19 בינואר 1795 | ירש את תואר הסטאדהאודר של ארצות השפלה המאוחדות מאביו, וילם הרביעי. אמו הייתה אן, הנסיכה המלכותית. הודח במהפכה הבטאווית |
עם מותו של וילם השלישי מבלי שהעמיד אחריו יורשים, נכחד קו הירושה הזכרי של בית אוראניה-נסאו. בניגוד למחוזות אחרים ברפובליקה ההולנדית, פריסלנד, חרונינגן ודרנתה מינו סטאדהאודרים מבית נסאו החל מיוהאן השישי, אחיו של וילם הראשון, שהוא גם נצר לבית אוראניה-נסאו, מהצד הנשי.
סטאדהאודרים > סטאדהאודרים מבית נסאו

| שם (תקופת חיים) | דיוקן | שלט אצולה | תחילת מלוכה | סיום מלוכה | חזקה למלכות |
| --- | --- | --- | --- | --- | --- |
| יוהאן השישי (1536–1606) |  |  בית נסאו | 1578 | 1581 | סטאדהאודר, בנם של וילהלם הראשון ושל יוליאנה משטולברג |
| וילהלם לודוויג (1560–1620) |  |  בית נסאו | 1584 | 1620 | סטאדהאודר, בנם של יוהאן השישי ושל אליזבת מלויכטנברג |
| ארנסט קזימיר הראשון (1573–1632) |  |  בית נסאו | 1620 | 1632 | סטאדהאודר, בנם של יוהאן השישי ושל אליזבת מלויכטנברג |
| היינריך קזימיר הראשון (1612–1640) |  |  בית נסאו | 1632 | 1640 | סטאדהאודר, בנם של ארנסט קזימיר הראשון ושל סופיה הדוויג וון בראונשווייג-לינבורג |
| וילהלם פרידריך (1613–1664) |  |  בית נסאו | 1640 | 1664 | סטאדהאודר, בנם של ארנסט קזימיר הראשון ושל סופיה הדוויג וון בראונשווייג-לינבורג |
| היינריך קזימיר השני (1657–1696) |  |  בית נסאו | 18 בינואר 1664 | 25 במרץ 1696 | סטאדהאודר יורש, בנם של וילהלם פרידריך ושל אלברטינה אגנס, רוזנת נסאו, מצד האם היה נכדו של פרדריק הנדריק |
| יוהאן וילם פריסו (1711–1687) |  |  בית נסאו | 25 במרץ 1696 | 14 ביולי 1711 | סטאדהאודר יורש, בנם של היינריך קזימיר השני ושל הנרייטה אמליה, נסיכת אנהלט-דסאו. יורשו היה וילם הרביעי, סטאדהאודר יורש של ארצות השפלה המאוחדות |
ממלכת הולנד (1806–1810)

| שם (תקופת חיים) | דיוקן | שלט אצולה | תחילת מלוכה | סיום מלוכה | חזקה למלכות |
| --- | --- | --- | --- | --- | --- |
| לואי הראשון (1778–1846) |  |  בית בונפרטה | 5 ביוני 1806 | 1 ביולי 1810 | בנם של קרלו בואונפרטה ושל לטיציה בואונפרטה, אחיו של נפוליאון בונפרטה |
| לואי השני (1804–1831) |  |  בית בונפרטה | 1 ביולי 1810 | 9 ביולי 1810 | בנם של לואי הראשון ושל הורטנס דה בוארנה |
הנסיכות הריבונית של ארצות השפלה (1813–1815)

| שם (תקופת חיים) | דיוקן | שלט אצולה | תחילת מלוכה | סיום מלוכה | חזקה למלכות |
| --- | --- | --- | --- | --- | --- |
| וילם הראשון (1772–1843) |  |  בית אוראניה-נסאו | 6 בדצמבר 1813 | 16 במרץ 1815 | בנם של הסטאדהאודר האחרון, וילם החמישי ושל וילהלמינה מפרוסיה, נסיכת אורנז'. ב-1815 הכריז על ארצות השפלה כעל ממלכה |
ממלכת ארצות השפלה (1815 ואילך)

| שם (תקופת חיים) | דיוקן | שלט אצולה | תחילת מלוכה | סיום מלוכה | חזקה למלכות |
| --- | --- | --- | --- | --- | --- |
| וילם הראשון (1772–1843) |  |  בית אוראניה-נסאו | 16 במרץ 1815 | 7 באוקטובר 1840 | בנם של הסטאדהאודר האחרון, וילם החמישי ושל וילהלמינה מפרוסיה, נסיכת אורנז'. ב-1840 ויתר על כסאו |
| וילם השני (1792–1849) |  |  בית אוראניה-נסאו | 7 באוקטובר 1840 | 17 במרץ 1849 | בנם של וילם הראשון ושל וילהלמינה מפרוסיה, מלכת הולנד |
| וילם השלישי (1817–1890) |  |  בית אוראניה-נסאו | 17 במרץ 1849 | 23 בנובמבר 1890 | בנם של וילם השני ושל אנה פבלובנה, הנסיכה הגדולה של רוסיה |
| וילהלמינה (1880–1962) |  |  בית אוראניה-נסאו | 23 בנובמבר 1890 (עד הגיעה לגיל 18, ב-31 באוגוסט 1898, שימשה אמה כעוצרת | 4 בספטמבר 1948 | בתם של וילם השלישי ושל אמה, נסיכת ולדק ופירמונט. ויתרה על כסאה |
| יוליאנה (1909–2004) |  |  בית אוראניה-נסאו | 4 בספטמבר 1948 | 30 באפריל 1980 | בתם של וילהלמינה ושל היינריך, דוכס מקלנבורג-שוורין. ויתרה על כסאה |
| ביאטריקס (1938–בחיים) |  |  בית אוראניה-נסאו | 30 באפריל 1980 | 30 באפריל 2013 | בתם של יוליאנה ושל ברנהרד, נסיך ליפה-ביסטרפלד. ויתרה על כסאה |
| וילם-אלכסנדר (1967–בחיים) |  |  בית אוראניה-נסאו | 30 באפריל 2013 | מכהן | בנם של ביאטריקס ושל קלאוס פון אמסברג |
ראו גם

סדר הירושה לכתר ממלכת ארצות השפלה
מצעד השירים מתחת להוט 100

לוגו מגזין הבילבורד
מצעד השירים מתחת להוט 100 (באנגלית: Bubbling Under Hot 100) הוא מצעד שירים של מגזין בילבורד, אשר מפרסם 25 שירים נוספים אשר לא הצליחו להיכנס למצעד הבילבורד הוט 100 (המצעד המרכזי בארצות הברית). בעבר, נקרא מצעד הסינגלים מתחת להוט 100 (באנגלית: Bubbling Under Hot 100 Singles).
המצעד מתבסס על מכירות נקיות (פיזיות ודיגיטליות), נתוני סטרימינג (מפלטפורמות כמו ספוטיפיי, אפל מיוזיק ויוטיוב) והשמעות ברדיו. בשנים הראשונות של המצעד הוא הציג 15 שירים בלבד אך בשנות ה-60 הציג 36 שירים. בהמשך, בין 1974 ל-1985, המצעד האמריקאי הרשמי הציג 700 שירים ולכן מצעד זה הופסק לגמרי. מאז 1992, המצעד חזר להציג שוב 25 שירים.
היסטוריית המצעד

המצעד נוסד לראשונה ב-1 ביוני 1959, בשם "Bubbling Under the Hot 100". הוא הציג 15 שירים והוצג כ-"מצעד שחוזה את השירים שייכנסו אל תוך מצעד הבילבורד הוט 100" על פי בילבורד. השיר "A Prayer and a Juke Box" היה השיר הראשון שנכנס למצעד, והוא שייך ללהקת ה-Little Anthony and the Imperials.
המצעד התקיים עד קיץ 1985 ולאחר מכן הופסק עד דצמבר 1992, כאשר פורסם רק שלוש פעמים במהלך הזמן הזה.
שיטת איסוף ורישום נתונים

מקום המצעד ועד שנת 1985, היה הוא מבוסס על השמעות בתחנות רדיו, על מכירות פיזיות, על פי דיווחים מבעלי תחנות רדיו ובעלי חנויות ועל שקלול הפוטנציאל של השיר להיכנס למצעד הבילבורד הוט 100 עצמו. בשנת 1992, נוצרה חברת נילסן סאונדסקאן אשר אספה את נתוני המכירות וההשמעות ברדיו באופן מסודר ודיווחה לבילבורד על הנתונים. מקום המצעד ועד אוגוסט 1961, כל השירים תורגמו ממספר 1 והלאה.
מ-1961 ועד 1985, כל שיר במצעד דורג מהמספר 101 כהמשך למצעד האמריקאי הרשמי שכלל 100 שירים, אך מ-1985 המספור חזר לקדמותו. שירים שכבר הופיעו במצעד הבילבורד הוט 100 אך ירדו ממנו לא מדורגים במצעד זה, אך עשויים להיכנס אליו מחדש במועד מאוחר יותר. למשל, אם שיר בשבוע אחד היה במצעד הבילבורד הוט 100 ושבוע לאחר מכן יצא ממנו, הוא לא ייכנס למצעד זה, אך בשבוע השלישי שלו הוא יכול להיכנס למצעד זה.
הערות שוליים

1 2  Nielsen Business Media Inc, Billboard, Nielsen Business Media, Inc., 1959-06-01. (באנגלית)
מרגיש בבית

| --- | --- |

לוגו "מרגיש בבית"
 סוגה:  מוזיקה, ראיון
 יוצרים:  אורית דמבסקי, בנצי שירה
 בימוי:  בובי לקס
 מנחים:  חמי רודנר 
 שחקנים:  חמי רודנר
 ארץ מקור:  ישראל
 שפות:  עברית 
 הפקה
 חברת הפקה:  מעגלות
 עורכים:  דרור נחום
 אורך פרק:  30
 שידור
 רשת שידור:  טלעד, קשת, ערוץ 2
 תקופת שידור מקורית:  2006–2007
 
"מרגיש בבית" היא תוכנית ראיונות, ששודרה בערוץ 2. העונה הראשונה שודרה במסגרת שידורי הזכיינית טלעד, ולאחר שזו הפסידה במכרז ב-2005, העונה השנייה שודרה במסגרת שידורי הזכיינית "קשת".